VS002500
Datum: 2004-01-22T01:00:00.000+01:00
datum_sodbe_i_stopnje: 2010-03-10T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.600 EUR
opombe: II Ips 260/2011 (revizija je bila dopuščena s sklepom z II DoR 538/2010 z dne 7. 4. 2011). Reviziji tožene stranke je bilo ugodeno tako, da je bila dosojena odškodnina znižana za 1.200 EUR.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Do prijave na zavodu za brezposelne oziroma do upokojitve bančna uslužbenka.

## Škodni dogodek

Količina (kritičnih) imisij hrupa, vibracij in izpušnih plinov, zaradi tovornega prometa po regionalni cesti G1-3/366, je presegla običajne meje.

Stanje je trajalo od 22. 1. 2004 do 30. 10. 2008, ko je bila zgrajena avtocesta, zaradi katere se je promet preusmeril, torej približno 57 mesecev.

Stanovanjska hiša v kateri živi tožnica z družino je:

    od ceste oddaljena 5-6 m. Na cesto gledajo naslednji skupni prostori hiše – kuhinja, dnevna soba,

    zaradi bližine prehoda za pešce so tovorna vozila dodatno zavirala, nato pa hrupno speljevala; pretočnost pešcev je bila velika zaradi bližine zdravstvenega doma,

    pogoste so bile prometne nesreče.

## Kršitev drugih pravic osebnosti

Kršitev pravice do zdravega življenjskega okolja.

Tožnica je bila do 30. 12. 2006 zaposlena, in zato odsotna od doma po 8 ur dnevno. Od tedaj dalje (22 mesecev relevantnega obdobja) pa je bila najprej brezposelna, nato pa invalidsko upokojena in zato ves čas doma. Zaradi hrupa praktično ni spala, zaspala je šele proti jutru; pri delu (bila je bančna uslužbenka), ki je zahtevalo veliko natančnost, je bila nezbrana; tudi stavba banke je bila od ceste G1-3/366 oddaljena 10 m, tako da je hrup trpela skoraj neprestano. Pogosto je imela zaradi gostega prometa težave pri odhodu v službo, iz strahu pa je prenehala voziti osebni avtomobil.

Doma je bila zaradi hrupa mogoča le komunikacija s povišanim tonom glasu, okrnjeni so bili družinski odnosi. Ni bilo mogoče gledati televizije in poslušati radia pri normalni jakosti, telefonski pogovori so bili mogoči le v spalnici; zadrževanje na balkonu je bilo omejeno, oken ni bilo mogoče odpirati; stikov s sosedi praktično ni bilo več.

---

OZ člen 179